Del 23 de novembre al 7 de desembre, ambdós inclosos.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE, si s'escau, en cas de no autoritzar el DARP a obtenir aquesta informació.
b) Declaració signada manifestant que la persona sol·licitant no ha comès infracció greu de la PPC, ni cap de les infraccions tipificades a l'article 42 del Reglament (CE) núm. 1005/2008, o a l'article 90 del Reglament (CE) núm. 1224/2009, no està inclosa en la Llista INDNR (pesca il·legal, no declarada i no reglamentada), no ha comès cap dels delictes tipificats als articles 3 i 4 de la Directiva 2008/99/CE, i no ha comès cap frau en el marc del Fons Europeu de la Pesca (FEP) o el FEMP, d'acord amb el model normalitzat annex a la sol·licitud.
c) Acreditació del Sistema de registres administratius de suport a l'Administració de justícia (SIRAJ) de complir el que estableix l'apartat 4, lletra d) de l'annex 1 de les bases reguladores, en cas de no autoritzar el DARP a obtenir aquesta informació.
A part de la documentació indicada en les tres lletres anteriors, els/les propietaris/àries també hauran d'aportar la documentació següent:
a) Certificat actualitzat del Registre Mercantil que acrediti la titularitat de l'embarcació, amb indicació de l'absència de càrregues i gravàmens.
En el supòsit de l'existència de càrregues o gravàmens, autorització expressa del creditor titular del crèdit al qual es refereixi la càrrega o gravamen, per la qual es permet la paralització definitiva de l'embarcació.
b) En el cas de persones jurídiques, còpia de les escriptures de constitució i/o estatuts registrats de l'entitat sol·licitant, si escau.
Si aquesta documentació està disponible al Registre d'entitats jurídiques o al Registre de cooperatives, el DARP ho verificarà d'ofici.
També s'haurà d'aportar còpia del poder o una altra documentació acreditativa de les facultats representatives de la persona física que actuï en nom de la persona jurídica, en cas de no autoritzar el DARP a obtenir aquesta informació.
c) En el cas de persones jurídiques, certificat de l'acord de l'òrgan competent, segons els estatuts de l'entitat, per a sol·licitar l'ajut i acceptar els compromisos corresponents.
d) En el cas de titularitat compartida que no constitueixi persona jurídica, caldrà, per qualsevol mitjà vàlid en el dret que en deixi constància, acreditar la representació i disposar de poder suficient a favor de la persona sol·licitant perquè demani l'ajut.
e) En cas que es tracti d'agrupacions de persones físiques o jurídiques, públiques o privades, sense personalitat jurídica, cadascun dels integrants de l'agrupació ha de fer constar en la sol·licitud els compromisos d'execució assumits per cada membre de l'agrupació, complimentant el model annex a la sol·licitud.
f) Declaració del/de la titular o representant legal de la propietat de l'embarcació sobre la destinació que esi donarà a les peces desballestades del buc de l'embarcació.
g) Precontracte de desballestament amb la drassana en el qual figuri desglossat el cost real del desballestament.
Així mateix, s'inclourà, si escau, l'import pactat pel valor com a ferralla del buc, així com altres materials de l'embarcació (equips, arts i aparells) que hagin de ser venuts per la drassana.
h) Relació signada per la persona sol·licitant amb els noms dels tripulants enrolats i d'alta, o en situació assimilada a l'alta en el moment de la paralització definitiva d'activitats pesqueres, els números de DNI/NIE, els números d'afiliació a la Seguretat Social i tipus de contracte, amb el vistiplau de Capitania Marítima.
i) Full d'assentament d'inscripció marítima actualitzada de l'embarcació, completa, literal i certificada en totes les seves pàgines.
A part de la documentació indicada en les tres primeres lletres d'aquest apartat, els/les pescadors/es també hauran d'aportar la documentació següent:
a) Acreditació de la representació per qualsevol mitjà vàlid en el dret que en deixi constància, si escau.
b) Informe de vida laboral expedit per l'Institut Social de la Marina, en cas de no autoritzar el DARP a obtenir aquesta informació.
c) En el cas de tractar-se de pescadors/es més grans de 55 anys, certificat de l'Institut Social de la Marina que acrediti que el sol·licitant no ha complert l'edat legal de jubilació, en cas de no autoritzar el DARP a obtenir aquesta informació.
S'entendrà per edat legal de jubilació, a l'efecte de la sol·licitud, la que correspongui després d'aplicar els coeficients reductors de l'edat de jubilació en vigor.
d) Còpia de la llibreta d'inscripció marítima, o, en el cas de pescadors/es que no tinguin l'obligació de tenir la llibreta, document que acrediti estar d'alta en una embarcació afectada per la paralització definitiva durant 90 dies en cadascun dels dos anys anteriors a la data de presentació de la sol·licitud.
Si és una persona estrangera que no té llibreta d'inscripció marítima, cal presentar certificat d'embarcament.
a) Les embarcacions hauran de tenir port base a Catalunya, estar abanderades a Espanya en la tercera llista del Registre d'embarcacions i empreses navilieres, en situació d'alta en el Registre general de flota pesquera, haver exercit l'activitat pesquera durant l'any immediatament anterior al de la sol·licitud de l'ajut i pertànyer a una empresa radicada a la Unió Europea.
b) Aquestes embarcacions hauran d'estar en possessió de la llicència de pesca i de les autoritzacions per a la modalitat d'arts menors que s'estableix al Pla de gestió per a les embarcacions de marisqueig mitjançant dragues per a embarcació, aprovat per l'Ordre ARP/219/2016, de 3 d'agost.
La modalitat censal de l'embarcació serà la que figura en el Registre general de la flota pesquera a la data de sol·licitud de l'ajut.
c) Els/les pescadors/es hauran de figurar enrolats a bord d'alguna de les embarcacions pesqueres amb port base a Catalunya afectades per la paralització definitiva de l'activitat pesquera i acreditar un període de cotització en el Règim especial de la Seguretat Social dels Treballadors del Mar almenys de dotze mesos al llarg de la seva vida laboral.
d) Els/les pescadors/es no hauran d'haver complert l'edat legal de jubilació.
S'entendrà per edat legal de jubilació, als efectes de la sol·licitud, la que correspongui després d'aplicar els coeficients reductors de l'edat de jubilació en vigor.
e) Estar al corrent en el pagament d'obligacions per reintegrament i reemborsament de subvencions.
f) No haver estat sancionat/ada per resolució administrativa ferma amb la pèrdua d'obtenir subvencions per incompliment de la normativa que resulti d'aplicació en matèria d'igualtat entre dones i homes.
No haver estat condemnat/ada per sentència judicial ferma perquè ha exercit o tolerat pràctiques laborals considerades discriminatòries per raó de sexe o de gènere.
g) Estar al corrent en el pagament de les seves obligacions amb l'Agència Estatal d'Administració Tributària i la Tresoreria General de la Seguretat Social i no tenir cap deute amb la Generalitat de Catalunya.
En el cas que es tracti d'agrupacions de persones físiques o jurídiques, públiques o privades, sense personalitat jurídica, també han de complir aquest requisit cadascun dels integrants de l'agrupació en qüestió.
h) Les embarcacions hauran d'estar lliures de càrregues i gravàmens.
En cas contrari, els propietaris hauran d'estar autoritzats expressament pel titular del crèdit al qual es refereixi la càrrega o gravamen a realitzar la paralització definitiva de l'embaració.
No hi ha taxes associadas a aquest tràmit.
No poden ser beneficiàries d'aquests ajuts, durant un període de temps determinat, establert de conformitat amb l'apartat 4 de l'article 10 del Reglament FEMP i el Reglament delegat (UE) 2015/288 de la Comissió, les persones físiques o jurídiques que:
a) han comès infracció greu d'acord amb l'article 42 del Reglament (CE) núm. 1005/2008, o de l'article 90.1 del Reglament (CE) núm. 1224/2009;
b) han estat involucrades en l'explotació, gestió o propietat d'embarcacions incloses a la llista de pesca il•legal, no declarada i no reglamentada (INDNR), d'acord amb l'article 40.3 del Reglament CE 1005/2008, o d'embarcacions que enarboren pavelló de països considerats tercers països no cooperants segons estableix l'article 33 de l'esmentat reglament;
c) han comès infracció greu de la Política pesquera comuna (PPC) definides com a tals en altres actes legislatius adoptats pel Parlament Europeu i el Consell;
d) han comès algun dels delictes tipificats en els articles 3 i 4 de la Directiva 2008/99/CE;
Condicions generals de la paralització temporal de les embarcacions
a) L'activitat pesquera de marisqueig amb dragues per a embarcació s'ha d'haver realitzat durant almenys 90 dies en cadascun dels dos anys naturals anteriors a l'any de presentació de la sol·licitud de l'ajut per paralització definitiva.
L'embarcació objecte d'ajut ha de figurar en un segment en desequilibri del vigent Pla d'acció per a les flotes en desequilibri entre la capacitat pesquera i les oportunitats de pesca, publicat per la Secretaria General de Pesca del Ministeri d'Agricultura i Pesca, Alimentació i Medi Ambient, d'acord amb el previst a l'article 22, apartat 4, del Reglament (UE) núm. 1380/2013.
Aquest segment en el qual s'enquadri l'embarcació es tindrà en compte a l'efecte de l'avaluació de les sol·licituds segons els criteris establerts a les bases reguladores.
Aquesta condició s'ha d'acreditar amb un certificat emès per la Direcció General d'Ordenació Pesquera de la Secretaria General de Pesca que determini el desequilibri, que la Direcció General de Pesca i Afers Marítims sol·licitarà d'ofici.
b) Els dies d'activitat al mar als quals fa referència la lletra a) anterior s'acreditaran mitjançant un certificat individualitzat de la Direcció General d'Ordenació Pesquera de la Secretaria General de Pesca —que la Direcció General de Pesca i Afers Marítims sol·licitarà d'ofici— que acrediti els dies d'activitat al mar requerits, i que s'hauran verificat a través dels mitjans i instruments que es descriuen a continuació:
Dispositius de localització d'embarcacions via satèl·lit (VMS).
En el cas d'embarcacions que no tinguin l'obligació de portar instal·lats a bord aquests dispositius, es verificaran per diaris electrònics de bord (DEA).
En el cas d'embarcacions que no tinguin l'obligació de portar instal·lats a bord els dispositius anteriors, els dies d'activitat es verificaran pel diari de pesca.
Per a la resta d'embarcacions que no tinguin obligació de portar instal·lats a bord els esmentats dispositius o d'emplenar els diaris de pesca, l'activitat es verificarà per les notes de venda, sempre que es pugui garantir la concordança entre dia de nota de venda i dia de desembarcament o captura, així com per qualsevol altre dispositiu, document o mitjà que permeti verificar fefaentment els dies d'activitat en el mar.
c) La paralització definitiva es materialitzarà mitjançant el desballestament de l'embarcació.
d) Les embarcacions sinistrades no podran ser objecte d'ajut a la paralització definitiva, excepte en aquells casos en els quals el sinistre s'hagi produït amb posterioritat a la data de notificació de la resolució de concessió de l'ajut per paralització definitiva mitjançant el desballestament.
e) Des de la data en què es notifiqui resolució definitiva favorable de concessió de l'ajut, es suspendrà totalment l'activitat pesquera, l'embarcació passarà a situació de baixa provisional i s'anul·laran en aquest moment les llicències i autoritzacions o permisos temporals (PTP) de pesca que tingui vigents.
La suspensió de l'activitat pesquera haurà d'acreditar-se a través del lliurament del rol en la Capitania Marítima del port al moment de l'arribada.
La situació de baixa provisional passarà a definitiva al moment en què es materialitzi el desballestament i s'hagi donat de baixa en el Registre d'embarcacions i empreses navilieres, d'acord amb l'article 62.3 de la Llei 3/2001, de 26 de març.
La situació de baixa definitiva serà prèvia al pagament de l'ajut.
a) Es consideren despeses subvencionables els costos reals en què ha incorregut la persona propietària en la materialització del desballestament de l'embarcació en la drassana.
c) En el cas dels/de les pescadors/es afectats/des per la paralització definitiva de l'embarcació de la qual formaven part com a tripulació, serà subvencionable el cessament de totes les activitats pesqueres en el mar, durant dos anys a comptar des de la data de la sol·licitud d'ajut.
Sol·licitud d'ajut propietaris (A0742_DO1)
Sol·licitud d'ajut pescadors (A0742_DO7)
El termini màxim per emetre la resolució i notificar-la a la persona sol·licitant serà el 31 de desembre de 2017.
La resolució es notificarà mitjançant publicació al Tauler electrònic de l'Administració de la Generalitat de Catalunya ( http://tauler.seu.cat ).
Aquesta publicació substitueix la notificació individual i té els mateixos efectes i indicarà els recursos que siguin procedents, l'òrgan davant el qual s'han d'interposar i el termini per interposar-los.
Prèviament a la publicació en el Tauler electrònic, les persones interessades rebran un avís al correu electrònic que hagin fet constar en l'imprès de sol·licitud.
Els actes de tràmit que hagi de notificar l'òrgan instructor o el concedent es notificaran a les persones interessades mitjançant la seva publicació al Tauler electrònic de l'Administració de la Generalitat de Catalunya ( http://tauler.seu.cat ).
Contra la resolució del director o la directora general de Pesca i Afers Marítims, que no posa fi a la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca i Alimentació en el termini d'un mes a comptar a partir de l'endemà de la notificació de la resolució, sens perjudici que se'n pugui interposar qualsevol altre que es consideri adient.
En cas de silenci administratiu el recurs d'alçada davant el conseller o la consellera d'Agricultura, Ramaderia, Pesca i Alimentació es podrà interposar en el termini de tres mesos a comptar a partir de la data en què s'exhaureixi el termini per a resoldre i notificar tal com estableix l'apartat anterior.